**„Békéscsabán, a Szarvasi úton kerékpárút, az Ipari úton és a Tevan Andor utcában gyalog- és kerékpárút, közvilágítás, valamint a Szabolcs utcában kerékpárforgalmi létesítmény létesítése**”

**TOP-6.4.1-16-BC1-2017-00002**

**Békéscsaba Megyei Jogú Város Önkormányzata a projektet a Terület- és Településfejlesztési Operatív Program keretében valósítja meg, amelynek célja a kerékpárforgalmi hálózat fejlesztése új hálózati elemek létesítésével a kerékpáros közlekedés biztonságának növelése. További cél a kerékpáros közlekedési módot választók részarányának emelése, a térség levegőszennyezésének és zajterhelésének mérséklése, valamint a város gazdasági területei optimális megközelíthetőségének biztosítása a vállalkozások és a munkavállalók számára.**

**A projekt elszámolható összköltsége 930.000.000,- Ft, a támogatás 100%-os intenzitású.**

A projekt megvalósítás tervezett időtartama: 2017. november 01. – 2020. március 31.

A kiviteli munkálatok tervezett időtartama: 2018. december 01. – 2019. december 31.

A projekt célja Békéscsaba város területén, a Szarvasi úton kerékpárút, az Ipari úton és a Tevan Andor utcában gyalog- és kerékpárút, közvilágítás, valamint a Szabolcs utcában kerékpárforgalmi létesítmény megvalósítása.

A fejlesztés keretében az alábbi tevékenységek valósulnak meg:

* *Szarvasi úti kerékpárút építés:* A Szarvasi úti hiányzó szakasz kapcsolatot teremt a város lakóterületei és a Szarvasi út mentén nyugati irányba elhelyezkedő munkahelyek között. Egyidejűleg megteremti a kapcsolatot a szomszédos, a 44-es, a 47-es, a 470-es főút mentén kiépült kerékpárutakkal összekötött településekkel. A Szarvasi út a 446. sz. másodrendű főút átkelési szakasza. A projekttel érintett szakasz a 120-as vasúti fővonal felett vezetendő át.
* *Ipari úton és Tevan Andor utcában gyalog- és kerékpárút, valamint közvilágítás kiépítése:* Az Ipari út és a Tevan Andor utca mentén helyezkedik el a város egyik ipari övezete, az Északi Iparterület. A Tevan Andor utca csatlakozik a 44-es elsőrendű főút Békéscsabát elkerülő szakaszához és a 470-es másodrendű főút belterületi szakaszához a Békési úthoz, valamint az Ipari úthoz. Az Ipari út nyugati vége a Berényi úthoz csatlakozik, amely egyben az országos közúthálózat részét képező 46169 számú Mezőmegyer bekötőút. A Békési úton európai uniós támogatással megépült kerékpárút kapcsolatot teremt Békés város és Békéscsaba között, illetve Békéscsaba városközpontja felé. Ugyanakkor ennek a kerékpárútnak folytatása a Szarvasi úti kerékpárút, amelynek a 120-as vasúti fővonal fölött átvezető hiányzó szakaszának megvalósulásával folytonos kerékpárforgalmi hálózat fogja összekötni a 44-es és 47-es elsőrendű főutak mellett az elmúlt években kiépült kerékpárutak menti településeket. Az Ipari úton és a Tevan Andor utcában megvalósításra kerülő gyalog- és kétirányú kerékpárút kapcsolatot fog teremteni a Berényi úti kerékpárúttal és azon keresztül a városközponttal és Mezőmegyer városrésszel, valamint a Békési úti kerékpárúttal és ezáltal Békés várossal. Ugyanakkor biztosítani fogja az iparterületen foglalkoztatottak számára a biztonságos gyalogos és kerékpáros közlekedés feltételeit. A biztonságos gyalogos közlekedés feltételeinek megteremtése egyidejűleg eredményezi a közösségi közlekedést igénybe vevők biztonságát is. Előző célokat erősíti a hiányzó közvilágítás kiépítése, amely meg fog felelni az útkategóriára előírt szintnek, ugyanakkor illeszkedni fog a korszerű, energiatakarékos városi rendszer kialakítására irányuló törekvéshez is.
* *Szabolcs utcai kerékpárforgalmi létesítmény:* A Szabolcs utcai (Ihász utca és Szerdahelyi utca közötti) kerékpárforgalmi létesítmény megvalósításával a hálózati folytonosság egyik legjelentősebb hiányossága szűnik meg. Megvalósításával létrejön a kapcsolat a békéscsabai vasútállomás és autóbusz pályaudvar, valamint a város lakóterületei (Kazinczy ltp. és Erzsébethely), továbbá a Szarvasi út mellé települt vállalkozások, köztük az Almáskerti Ipari park között. Egyidejűleg megteremti a kapcsolatot a szomszédos, a 44-es, a 47-es, és a 470-es főút mentén kiépült kerékpárutakkal összekötött településekkel. Az új létesítmény folytatása lesz a vasútkorszerűsítéssel együtt a Szabolcs utcában megépült (Andrássy út és Ihász utca közötti) gyalog- és kerékpárútnak.

A kiviteli munkák megkezdését követően kérjük a lakosok türelmét, megértésüket köszönjük.

**További információ kérhető:**

Békéscsabai Városfejlesztési Nonprofit Kft.

Telefon: 06 +36/66/241-791

E-mail: bcsvarosfejlesztes@bcsvarosfejlesztes.hu